Friday, May 10
Saturday, April 27
Sunday, March 4
Masalai Wokim Tripela Ailan
(Wantok 418, Me 22, 1982, pes 19)
Long pasis bilong Kandrian long Wes Nu Briten Provins i gat tripela naispela ailan i sanap long wanpela lain tasol Moewehafen Pipel. Tripela i wanmak na antap bilong wan wan i stret olsem ples balus. I luk olsem bipo ol i wanpela tasol, na wanpela samting i bin katim tripela hap.
Na tru tumas, ol lapun i stori olsem. Wanpela bikman bilong ples ol i kolim Ais Ailan i sindaun stori long Wantok ripota (wokman bilong nuispepa) i raun long dispela hap. Na wanpela lapun meri tu i sindaun long dua bilong haus bilong em long nambis na i stori tu. Nem bilong lapun mama ya, em Selseme Martina.
Stori i go olsem. Bipo bipo tru i gat wanpela masalai man. Em i draipela bun tru. Nem bilong em Koran Rainge. Em i lusim bus na kamdaun long ples ol i kolim Ais. Dispela em i wanpela trik nem tasol, long wanem, wanpela riva i gat maus bilong em long arere bilong ples. Solwara i save pulimapim dispela riva. Tasol long taim bilong ren, bikpela tait bilong bus i kamdaun na wara i kol, i olsem ais. Olsem na em i gat dispela nem Ais. Nem tru em i Aruba.
Orait. Masalai Koran Rainge i laik pilai liklik na em i kisim tamiok ston bilong em na i katim wanpela longpela ailan i go tripela hap. Bipo ol i luk olsem wanpela longpela bret. Masalai i katim na Ailan Kangro na Pugi na Aviglo i kamap. Masalai i subim ol i go ausait longwe liklik long nambis, na i luk olsem wanpela riva i kamap. Tasol i no riva, i solwara tasol. Na tude ol pikpela sip i save kam insait long dispela rot tasol.
Na bihain masalai i tanim i go bek long hap Kandrian na em i wok long pispis gen. Olsem na long dispela hap tu i gat etpela baret i kamap tude. Nem bilong ol em hia: Ayalao, Amatun, Emilio, Auyamo, Kasiglo, Kamamlo, Aralo na Amalo.
Maski pispis plant, sik bilong masalai Koran Rainge i no laik pinis. Olsem na em i go bek long bus na em i dai.
Tasol nau ol Kandrian i get tripela ailan na wanpela ten sikis baret kolwara. Na ol i no save dringim wara bilong Riva Ais.
[Selseme Martina (i bin raitim)
Ais Ailan
Wes Nu Briten Provins]
Sunday, January 28
Asde bipo - Fraide - mipela bin lukim pren long kaikai bilong nait na dringim wiski. Mipela gat gutpela taim pinis - mipela bin spak!! Mipela stap long nait pinis na dispela taim kam long haus bilong mi.
Tu asde bipo Fraide, mipela gat singsing bilong wanem Merlin gat faiv yia! Merlin laikim tumas, em i gat planti biskit!!!
Lukim yu bihain :-)
Wednesday, January 24
mi gat wanpela dok man na nem bilong em "Merlin".
mi laikim Merlin tumas na em i mi wantok na wanpela pren :-)
Mi lainim moa tok pisin!
Asde mi bin lukim Tumbuna bilong me na em i stap gut :-)
Tude mi go long maket na mi baim kaikai long nait. Mi bin dringim ti tasol mi bin hangre nogut.
Tude mi stap gut - bilong wanem san i lait - tasol nau em i nait taim!!!
Lukim you bihain!
eng_Latn eng_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn